Diari Oficial de la Generalitat Valenciana


Sumari del DOGV 6502, del 14-04-2011 (2011/4216)

RESOLUCIÓ de 21 de març de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Aldaia, ubicada en el terme municipal d'Aldaia, s'aprova el projecte tècnic d'execució i es declara, en concret, la seua utilitat pública. Expedient número ATASCT/2009/641/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/4216


Data del document
:   21-03-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de març de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Aldaia, ubicada en el terme municipal d'Aldaia, s'aprova el projecte tècnic d'execució i es declara, en concret, la seua utilitat pública. Expedient número ATASCT/2009/641/46. [2011/4216]  
  
Vist l'escrit presentat per Red Eléctrica de España, SAU, domiciliada a l'efecte de notificacions al c/ Ribera de Axpe, núm. 5. 48274 Erandio, Biscaia, amb data 30 de desembre de 2009 davant del Servici Territorial d'Energia de València, sol·licitant se li concedisca autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Aldaia, situada en el paratge Encreullades del terme municipal d'Aldaia, concretament en el terreny per a l'establiment de la subestació -parcel·les 118 i 142- i l'accés a esta -parcel·les 119, 120 i 9001- totes estes del polígon 20 del Cadastre de rústica del terme municipal d'Aldaia, província de València, s'aprove el projecte tècnic d'execució i es declare, en concret, la seua utilitat pública (ATASCT/2009/642/46).  
  
Al mencionat escrit, s'adjunta el projecte tècnic de l'esmentada instal·lació, firmat pel tècnic competent i visat pel col·legi oficial corresponent amb data 3 de desembre de 2009.  
Vist que, d'acord amb el que establix l'article 36.3 de la Llei 54/1997 de 27 de novembre, del Sector Elèctric, en la seua modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 5 de novembre de 2010 consta un informe per mitjà del qual s'indica que vist el document de Planificació dels Sectors d'Electricitat i Gas 2008-2010, aprovat per l'Acord del Consell de Ministres de 30 de maig de 2008, emet informe favorable als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1955/2000, respecte a la instal·lació sol·licitada.  
Vist que junt amb la petició s'acredita per la sol·licitant i consta en l'expedient, l'atorgament de Declaració d'Impacte Ambiental per la Direcció General de Gestió del Medi Natural de la Conselleria de Territori i Habitatge de 20 de juny de 2006, per mitjà de la qual s'estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de subestació transformadora 220/20 kV ST Aldaia, sempre que este es desenvolupe amb les previsions de l'estudi d'impacte ambiental i de la documentació presentada, amb les condicions que figuren en esta i que s'arrepleguen en la part dispositiva de la present resolució.  
  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'ha realitzat la seua publicació en el Diari de la Comunitat Valenciana de 6 d'octubre de 2010, en el Butlletí Oficial de la Província de València de 12 d'octubre de 2010, en el diari La Razón de 14 d'octubre de 2010 i en el tauler d'anuncis de l'Ajuntament d'Aldaia, únic afectat pel projecte.  
  
- D'acord amb la documentació que obra en l'expedient ha sigut presentat escrit d'al·legacions per la mercantil Hidrocantábrico Distribución Eléctrica, SAU, per mitjà del qual manifesta que en el projecte tècnic d'execució s'ha detectat que no es preveu el punt de connexió a la xarxa de transport concedit per Red Eléctrica de España, SA, a l'al·legant en l'esmentada instal·lació, i que la referida omissió hauria de ser esmenada, i s'inclou en el projecte d'execució de la zona de transport a 220 kV, en la sol·licitud d'autorització administrativa i si és possible en la declaració d'utilitat pública. La mencionada inclusió consistix en dos posicions de 220 kV per a transformador i la seua interconnexió curta, la titularitat de la qual tindrà Red Eléctrica de España, SAU, a respectius transformadors de distribució 220/20 kV propietat de Hidrocantábrico Distribució Elèctrica, SAU, que seran tramitats en projecte i expedient independent.  
Traslladat el mencionat escrit a l'empresa sol·licitant, Red Eléctrica de España, SAU, contesta el següent:  
- Que l'empresa al·legant va sol·licitar l'accés a la xarxa de transport en la futura subestació d'Aldaia el 22.12.2005 i es va emetre un informe de viabilitat d'Accessos de data 30 de maig de 2006 autoritzant a Hidrocantábrico dos posicions de 220 kV d'eixida a transformador, propietat de Red Eléctrica, i se subscriu un contracte tècnic d'accés el 21 d'octubre de 2008. Que es constata de la documentació que el projecte en tramitació no ha previst les dos posicions de 220 kV per a transformador, per la qual cosa es realitzaran les gestions necessàries per a poder construir en la subestació les posicions que permeten l'accés concedit a Hidrocantábrico.  
El referit escrit va ser traslladat a Hidrocantábrico Distribución Eléctrica, SAU, sense que en l'expedient conste cap manifestació sobre això.  
Vist que de conformitat amb el mencionat Decret 88/2005 es va traslladar a l'Ajuntament d'Aldaia la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i se sol·licita un informe sobre l'adaptació del projecte al planejament urbanístic que siga d'aplicació.  
  
- Figura en l'expedient la contestació efectuada per l'Ajuntament d'Aldaia per mitjà de la qual indica que la sol·licitud inclou dos expedients que corresponen a dos peticionaris distints, Red Eléctrica de España, SAU, i Iberdrola Distribución Eléctrica, SAU, que pogueren requerir tramitació separada. Assenyala que l'emplaçament sobre el qual se situen les parcel·les afectades pel projecte de subestació està inclòs en l'àmbit del Programa d'Actuació Integrada del Sector Parc Empresarial del Pont dels Cavalls i el seu planejament de desenvolupament, aprovat provisionalment per l'Ajuntament d'Aldaia el 29.11.2005 i està pendent de l'aprovació definitiva per la Comissió Territorial d'Urbanisme. Afig que, en aplicació de la legislació urbanística, estan suspeses les llicències en el mencionat àmbit territorial i que no procedix momentàniament donar conformitat a l'autorització de la instal·lació, fins que no es resolga sobre l'aprovació mencionada.  
  
Traslladada la contestació de l'Ajuntament a l'empresa peticionària, va manifestar el següent:  
Que en la subestacions en les qual es produïx la transformació de l'energia de la xarxa de 220 kV a altres tensions que permeten la seua distribució, s'arreplega la convivència en el sistema elèctric entre operador del sistema i les distribuïdores, ja que en un mateix recinte coexistixen les dos instal·lacions sense possibilitat d'independitzar el seu funcionament l'una d'una altra. Quant a la suspensió de la llicència, indica que la instal·lació projectada supera l'àmbit de la competència municipal i la seua connexió amb la xarxa mallada del sistema elèctric nacional no pot quedar a l'espera del desenvolupament urbanístic d'un municipi. És així que, en aplicació de la Llei 16/2003 i la seua modificació per Llei 16/2008, les dos mesures fiscals, de gestió administrativa i financera i d'organització de la Generalitat, les instal·lacions de tensió superior a 132 kV, les autoritzacions de les quals siguen competència de la Generalitat i siguen declarades d'utilitat pública, com se sol·licita, prevaldran sobre qualsevol instrument de planificació, ordenació territorial o urbanística, les entitats locals són les que hauran d'incorporar en els seus instruments d'ordenació les rectificacions imprescindibles per a acomodar les seues determinacions a la infraestructura elèctrica, i s'afig que l'article 75 de la mencionada Llei 16/2003 indica que la construcció d'estes instal·lacions no estarà sotmesa a llicència urbanística. A pesar d'això, la sol·licitud d'informe ho està, a més, pel que fa a l'autorització administrativa i, per tant, la suspensió de la llicència manifestada per l'Ajuntament no interferix perquè este es pronuncie sobre el que se sol·licita.  
Que l'assenyalada contestació realitzada per Red Eléctrica de España, SAU, va ser remesa a l'Ajuntament d'Aldaia a fi de mostrar la seua conformitat o inconvenients, sense que figure en l'expedient manifestació respecte d'això.  
Vist que d'acord amb el que establix el referit Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
  
- Àrea de Planificació i Ordenació Territorial de la Conselleria de Medi Ambient, Aigua, Urbanisme i Habitatge, i s'ha remés un informe pel qual es manifesta que, segons la normativa del Patricova, l'àmbit d'actuació del projecte d'execució de la subestació transformadora 220/20 kV ST Aldaia, no es troba afectada per risc d'inundació.  
  
L'empresa, Red Eléctrica de España, SAU, coneix i està conforme amb el contingut del referit informe.  
Vist l'expedient remés pel Servici Territorial d'Energia de València de 2 de març de 2011.  
Vist que el projecte presentat disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
  
Atés que la sol·licitud i documentació adjunta disposa d'una definició i una concreció de les característiques tècniques que garantixen la màxima seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de la xarxa de transport elèctrica.  
Atés que, d'acord amb el projecte presentat, la finalitat sol·licitada de la subestació transformadora és garantir la demanda existent en esta zona de l'Horta Oest en el curt i mitjà termini, ateses, d'una banda, les previsions de creixement de potència i la necessitat qualitat del servici elèctric i, d'una altra, la xarxa actual d'infraestructures en alta i mitjana tensió, les quals aconsellen la construcció de subestacions que, com esta que s'ha d'instal·lar en l'entorn pròxim als punts de consum, dotaran d'una major capacitat les instal·lacions existents.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007 de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Aldaia, situada en el paratge Encreullades, del terme municipal d'Aldaia, concretament en el terreny per a l'establiment de la subestació -parcel·les 118 i 142- i l'accés a esta -parcel·les 119, 120 i 9001- totes estes del polígon 20 del cadastre de rústica del terme municipal d'Aldaia, província de València i les característiques principals de la qual són les següents:  
  
- Sistema elèctric de 220 kV:  
El parc té la configuració de doble barra amb adaptament, d'interior tipus GIS, i aïllament en hexafluorur de sofre (SF6), ubicat en edifici i compost per les sis posicions següents:  
· Tres cel·les de transformador.  
· Dos cel·les de línia.  
Cada una està composta per dos seccionadors selectors de barres, un interruptor automàtic, tres transformadors d'intensitat, tres transformadors de tensió, un seccionador d'aïllament, dos seccionadors per a la presa de terra de l'interruptor i un seccionador de presa de terra de línia.  
· Una cel·la d'enllaç de barres i mesurament.  
La primera està equipada amb dos seccionadors selectors de barres i dos seccionadors de presa de terra, i la segona amb sis transformadors de tensió (tres per barra) i un seccionador de presa de terra per barra, respectivament.  
- Quant a proteccions, s'instal·larà una malla de terres inferiors per a la zona d'instal·lacions, fonaments, estructures metàl·liques, edifici i tancament.  
- Servicis auxiliars, estaran alimentats per dos transformadors trifàsics d'interior amb potència de 250 kVA cada un i relació de transformació 20/0,420-0,242 kV.  
- Implantació d'un sistema integrat de protecció i control de tipus digital i dotat de sistema de telecontrol.  
- S'instal·la una estructura metàl·lica amb destinació a les bancades de les cel·les GIS i estructura auxiliar per als cables de potència 220 kV i 20 kV, reactància de 20 kV i botelles terminals de 220 kV.  
- Obra civil, es construïxen dos edificis independents amb prefabricat de formigó (elements compartits). En el primer s'ubiquen els sistemes de 220 kV i 20 kV, equipament de control, protecció, comunicació, alimentació en baixa tensió (edifici de sistemes i control), en el segon (edifici de transformadors), s'allotgen els transformadors i les seues reactàncies. Finalment, el tancament perimetral és de malla metàl·lica sobre blocs de formigó, i es fa l'accés directament des de via pública.  
  
- Pressupost: 3.323.569,16 euros.  
  
Segon  
Aprovar el projecte d'execució per a la nova subestació citada en el punt primer de la present resolució, firmat pel tècnic competent i visat pel col·legi oficial corresponent amb data 3 de desembre de 2009.  
  
La present resolució està sotmesa a les condicions següents:  
  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions s'hauran de realitzar segons el projecte presentat. En el cas que fóra necessari introduir-hi modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El titular de la instal·lació haurà de tindre en compte en l'execució del projecte les condicions imposades pels organismes afectats, totes estes se li van notificar oportunament i van ser acceptades.  
e) El termini d'execució de l'obra serà de dotze mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del mencionat termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
f) El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i s'acredita que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
  
g) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
h) Condicions d'orde mediambiental establides en la Declaració d'Impacte Ambiental de 20 de juny de 2006 de la Direcció General de Gestió del Medi Natural de la Conselleria de Territori i Habitatge:  
  
1. Es restauraran a les seues condicions inicials, totes les àrees que s'hagen vist alterades per les obres i es procedirà a la correcta gestió dels residus generats.  
2. Les operacions de buidatge i ompliment del gas SF6, utilitzat com a mitjà aïllant dielèctric en els interruptors, es realitzarà per mitjà d'equips de recuperació que impedisquen l'emissió lliure del gas a l'atmosfera.  
3. L'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la Direcció General de Patrimoni Cultural Valencià de la Conselleria de Cultura, Educació i Esport, en aplicació de la Llei 4/98, d'11 de juny.  
4. Respecte a les emissions de camps electromagnètics derivades del funcionament de la subestació transformadora caldrà ajustar-se a allò que s'ha disposat per la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 de juny, de Salut Pública de la Comunitat Valenciana. En qualsevol cas, estes es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic. A la posada en marxa de la subestació transformadora, es realitzaran mesuraments per a garantir el compliment dels dos límits (camp elèctric i magnètic), i els resultats del qual s'incorporaran al Programa de Vigilància Ambiental.  
  
5. Una vegada en funcionament la subestació transformadora, es procedirà a mesurar els nivells sonors generats a fi de verificar el compliment de les condicions establides en la legislació vigent.  
  
6. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a la Direcció General de Gestió del Medi Natural de la Conselleria de Territori i Habitatge que establirà, si procedix, l'aplicació de noves condicions.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart   
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 21 de març de 2011.- El director general d'Energia: Antonio Cejalvo Lapeña.  
  
  
Relació de béns i drets afectats del projecte: ST Aldaia 220/20 kV  
Terme municipal d'Aldaia  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*  
  
Relación de bienes y derechos afectados del proyecto: ST Aldaia 220/20 kV  
Término municipal: Aldaia  
  
